מה גרם לחימום יתר במהלך פיתוח המוצר?
עיצוב מרובה הסלילים
הדיווחים הראשונים על בעיות הגיעו לפני כחצי שנה. הבלוגר ג'ון גרובר מ-DaringFireBall דיווח כבר בספטמבר 2018 על בעיות קשות בפיתוח של המוצר: "…שמעתי ממספר רב של 'ציפורים' שה-AirPower במצב ממש גרוע (במקור, "fucked", י.א.) משהו על עיצוב מרובה הסלילים שגרם להתחממות יתר. מספר מהנדסים אמרו מהתחלה שהמוצר הזה לא יכול לקרות – בגלל פליטת החום של הסלילים המרובים – ועכשיו הם מסתובבים עם מבטי "אמרנו לכם" מדושני עונג. בשנה שעברה עוד חשבה אפל כי תוכל למצוא דרך להתגבר על הבעיה הזו, אבל מן הסתם היא טעתה". הבלוגר הוסיף כי על פי ההערכה שלו אפל חזרה לשולחן השרטוטים, כדי לתכנן הכל מהתחלה – או שהחליטה לזנוח את המוצר, אבל עדיין לא חשפה זאת.
עיצוב מרובה הסלילים גרם לחימום יתר במהלך פיתוח המוצר.